**ELŐTERJESZTÉS**

**Körmend Város Önkormányzata Képviselő-testülete 2024. április 25-i ülésére**

**Tárgy:** ingatlanértékesítés megtárgyalása

Tisztelt Képviselő-testület!

Balázs Károly (Körmend, Táncsics M. u. 22.) szám alatti lakos kereste meg Körmend Város Önkormányzatát azzal, hogy szeretné megvásárolni az Önkormányzat tulajdonát képező 307/1/A/10 hrsz-ú, egyéb helyiség megnevezésű ingatlant, mely Körmenden a Szabadság tér 11., 1. emelet alatt található. A kérelmezőnek van tulajdona az ingatlanban.

Az ingatlan 5 m2 területű, távfűtéses.

Az ingatlan forgalmi értékét a szakértő 1.200.000 Ft + ÁFA összegben állapította meg.

Kérem a Testületet, hogy döntsön a vételi kérelemről.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy értékesíti a tulajdonát képező, 307/1/A/10 hrsz-ú, egyéb helyiség megnevezésű ingatlant Balázs Károly (Körmend, Táncsics M. u. 22.) szám alatti lakos részére 1.200.000 Ft + ÁFA vételáron. Az adásvétellel kapcsolatos összes költséget (vételár, földhivatali költség), valamint a szakértői értékbecslés és a társasházi alapító okirat módosításával együtt járó költségeket (földmérői költségek, ügyvédi költség) a Vevő viseli. A vételárat és az egyéb költségeket az adásvételi szerződés megkötésétől számított 30 napon belül kell a Vevőnek megfizetnie, egyösszegben.

Körmend, 2024. 04. 16.

**Bebes István**

**polgármester**